stanford-oval/wikipedia huggingface dataset:
บีจีส์

| บีจีส์ Bee Gees |
| --- | --- |
บีจีส์ ในปี 1978 (จากบนลงล่าง) แบร์รี, โรบิน และ มอริซ กิบบ์
ข้อมูลพื้นฐาน
ที่เกิด:  แมนเชสเตอร์ ประเทศอังกฤษ  บริสเบน ประเทศออสเตรเลีย
แนวเพลง: ป็อป ดิสโก้ บลู-อายด์ โซล
ช่วงปี: ค.ศ. 1958 – ค.ศ. 2003   ค.ศ. 2009 – ค.ศ. 2012
ค่ายเพลง: Festival, Polydor, Atco, RSO, Warner Bros., Rhino
อดีตสมาชิก: แบร์รี กิบบ์ โรบิน กิบบ์  มอริซ กิบบ์  โคลิน ปีเตอร์เซน วินซ์ เมโลนีย์ จีออฟ บริดจ์ฟอร์ด

เว็บไซต์: beegees.com
บีจีส์ (อังกฤษ: Bee Gees) ประกอบด้วยสามพี่น้องตระกูลกิ๊บส์ "มอริซ (Maurice), โรบิน (Robin), แบร์รี (Barry)"  ทั้งสามคนเกิดที่เกาะมาน ประเทศอังกฤษ ในช่วงวัยเด็ก เขาอาศัยอยู่ในเขต คอลตัน,แมนเชสเตอร์ ประเทศอังกฤษ ก่อนที่เขาจะย้ายไปพำนักอยู่ที่ บริสเบน ประเทศออสเตรเลีย ในปลายยุค 1950 และเริ่มต้นทำวงดนตรีที่นั่น  และหลังจากที่เขาประสบความสำเร็จกับซิลเกิ้ลเพลง Spicks and Specks (ภายหลังเป็นซิงเกิ้ลที่ 12 ของวง) บนเกาะออสเตรเลีย พวกเขาก็ตัดสินใจกลับไปที่ประเทศอังกฤษ ในเดือน มกราคม ค.ศ.1967 และเขาได้พบกับ โรเบิร์ต สติงวู้ด และเป็นโปรดิวเซอร์ของเขาเป็นต้นมา และทำให้พวกเขาโด่งดังไปทั่วโลก และมีงานเพลงที่ขายดีที่สุด ทำรายได้ถึง 220 ล้าน พวกเขาถูกบันทึกใน Rock and Roll Hall of Fame ในปี ค.ศ. 1997 ติดอันดับ 1 ใน 5 งานดนตรีที่ขายดีที่สุดในประวัติศาสตร์เพลงป็อป เป็นรองก็แต่งานของอภิมหาศิลปินอย่าง “เอลวิส เพรสลีย์ (Elvis Presley)” “เดอะ บีเทิลส์ (The Beatles)” “ไมเคิล แจ็กสัน (Michael Jackson)” “การ์ธ บรูกส์ (Garth Brooks)” และ “พอล แมคคาร์ตนีย์ (Paul McCartney)”
แต่หลังจากที่มอริซ กิบบ์ ได้เสียชีวิตลงอย่างกะทันหันเมื่อ 12 มกราคม ค.ศ. 2003 แบร์รีและโรบิน กิบบ์จึงประกาศที่จะยุบวง บีจีส์ ลงอย่างเป็นทางการ ภายหลังครบรอบ 45 ปี ของวง แต่แล้วในปี ค.ศ. 2009  ทั้งแบร์รีและโรบิน กิบบ์ตกลงที่จะทำวง บีจีส์ ขึ้นมาอีกครั้งหนึ่ง ต่อมาโรบิน กิบบ์ได้เสียชีวิตด้วยโรคมะเร็งเมื่อวันที่ 20 พฤษภาคม ค.ศ. 2012 ทำให้แบร์รี กิบบ์เป็นสมาชิกในวงเพียงคนเดียวที่ยังมีชีวิตอยู่
บีจีส์ในประเทศไทย

ส่วนประเทศไทยเริ่มรู้จักบีจีส์ จากเพลง Melody Fair ในอัลบั้ม ‘Odessa’ ปี 2510 แต่ที่ถือว่าได้รับความนิยมจริงๆ เมื่อวงดนตรี “แกรนด์เอ๊กซ์” นิยมนำไปร้อง และบรรเลงในช่วงที่ยังเล่นดนตรีอยู่ที่แมนฮัตตัน คลับ ในยุคที่ยังมี “จำรัส เศวตาภรณ์” ทำหน้าที่ร้องนำระยะแรก จำรัสร้องเพลงบีบเสียงในสไตล์บีจีส์ แต่ไม่ได้รับการกล่าวขวัญมากนักจนกระทั่งเมื่อจำรัส ลาออกจากวงเพื่อไปทำธุรกิจของครอบครัว และได้ “แจ้-ดนุพล แก้วกาญจน์”เข้ามาเป็นนักร้องนำแทน จึงเป็นจุดเริ่มต้นที่ทำให้แกรนด์เอกซ์ได้ฉายา “บีจีส์เมืองไทย”
แหล่งข้อมูลอื่น

เว็บไซต์อย่างเป็นทางการ เก็บถาวร 2011-07-07 ที่ เวย์แบ็กแมชชีน
| ด ค กรางวัลตำนานแกรมมี |
| --- | --- |
 แอนดรูว์ ลอยด์ เวบเบอร์ / ไลซา มินเนลลิ / วิลลี เนลสัน / สโมกีย์ โรบินสัน (1990)  จอห์นนี แคช / อารีทา แฟรงคลิน / บิลลี โจเอล / ควินซี โจนส์ (1991)  บาร์บรา สไตรแซนด์ (1992)  ไมเคิล แจ็กสัน (1993)  เคอร์ทิส เมย์ฟิลด์ / แฟรงก์ ซินาตรา (1994)  ลูชาโน ปาวารอตตี (1998)  เอลตัน จอห์น (1999)  บีจีส์ (2003)
บีฟเวลลิงตัน

| --- | --- |
บีฟเวลลิงตัน หลังหั่นเปิด
ประเภท: เพสตรีและเนื้อสัตว์
มื้อ: จานหลัง
แหล่งกำเนิด: ประเทศอังกฤษ
อุณหภูมิเสิร์ฟ: ร้อน
ส่วนผสมหลัก: เนื้อสันใน, ปาเต, ดักเซล, พัฟเพสตรี
  สื่อ: Beef Wellington
บีฟเวลลิงตัน (อังกฤษ: Beef Wellington) เป็นการเตรียมสเต๊กเนื้อสันใน (fillet steak) ราดด้วยปาเต (มักเป็นปาเตเดฟัวกรา) และดักเซล (duxelles) ซึ่งห่อในพัฟเพสตรี (puff pastry) แล้วนำไปอบ บางสูตรมีการห่อเนื้อราดในเครป (crêpe) เพื่อรักษาความชื้นและเพื่อป้องกันไม่ให้เพสตรีเปียกชุ่ม อาจห่อและอบเนื้อสันในทั้งชิ้น แล้วหั่นเพื่อเสิร์ฟ หรืออาจหั่นเนื้อสันในออกเป็นส่วน ๆ ก่อนห่อแล้วนำไปอบก็ได้..
บีบีซี เรดิโอวัน

| --- | --- |
โลโกตั้งแต่ ค.ศ. 2021
ลอนดอน, ซอลฟอร์ด และคาร์ดิฟฟ์
พื้นที่กระจายเสียง: สหราชอาณาจักรและทั่วโลกผ่าน BBC Sounds
ความถี่: FM: 97.1 MHz–99.7 MHz DAB: 12B (BBC National DAB) Freesat: 700 Freeview: 700 Sky (เฉพาะสหราชอาณาจักร): 0101 Virgin Media: 901 Virgin Media Ireland: 907 Astra 2E (28.2°E) Intelsat 901 (18°W)
RDS: BBC R1
แบบรายการ
ภาษา: อังกฤษ
รูปแบบ: เพลงยอดนิยมร่วมสมัยพร้อมรายการเฉพาะทางในเวลากลางคืน
การเป็นเจ้าของ
เจ้าของ: BBC
สถานีในเครือ: BBC Radio 1Xtra BBC Radio 1 Dance BBC Radio 1 Relax
ประวัติ
เริ่มกระจายเสียง: 30 กันยายน 1967; 57 ปีก่อน (1967-09-30)
สัญญาณเรียกขานเดิม: BBC Light Programme
ความถี่เดิม: FM: 104.8 MHz (ลอนดอน) 96.0 MHz (เบลฟาสต์) AM: 1053 kHz 1089 kHz 1214 kHz
ข้อมูลทางเทคนิค
ผู้ออกใบอนุญาต: Ofcom
ลิงก์
เว็บไซต์: BBC Radio 1
บีบีซี เรดิโอวัน (อังกฤษ: BBC Radio 1) เป็นสถานีวิทยุของบรรษัทแพร่ภาพกระจายเสียงอังกฤษ (บีบีซี) เรดีโอวัน นำเสนอรายการเพลงสมัยนิยม และเพลงฮิตติดชาร์ตตลอดวัน ทางสถานียังเปิดกว้างให้เพลงแนวอิเล็กทรอนิกา, เพลงแดนซ์, ฮิปฮอป และอินดี้ ในขณะที่สถานีวิทยุในเครืออย่าง BBC Radio 1Xtra นำเสนอรายการเพลงแนวอาร์แอนด์บีร่วมสมัย
เรดิโอวัน ออกอากาศกระจายเสียงในพื้นที่สหราชอาณาจักร ทางคลื่นความถี่ FM 97.1 ถึง 99.7 เมกะเฮิร์ตซ์, วิทยุดิจิทัล, โทรทัศน์ภาคพื้นดินระบบดิจิทัล และใน BBC Sounds เรดีโอวันเริ่มกระจายเสียงใน ค.ศ. 1967 เพื่อรองรับความต้องการเสียงดนตรีจากสถานีกระจายคลื่นวิทยุ ซึ่งอายุเฉลี่ยของประชากรสหราชอาณาจักรอยู่ที่ 27 ปี ทางบีบีซีอ้างว่ามีเป้าหมายกลุ่มผู้ชมที่ 15–29 ปี และอายุเฉลี่ยของผู้ชมในสหราชอาณาจักรตั้งแต่ ค.ศ. 2009 คือ 30 ปี บีบีซี เรดิโอวันเริ่มออกอากศ 24 ชั่วโมงในวันที่ 1 พฤษภาคม ค.ศ. 1991
ตราสัญลักษณ์ในอดีต

โลโกใน ค.ศ. 2007 ถึง 2021
อ่านเพิ่ม

Edwards, M (30 September 2007). "Radio 1: Established 1967". The Sunday Times. London. คลังข้อมูลเก่าเก็บจากแหล่งเดิมเมื่อ 2011-06-15. สืบค้นเมื่อ 3 October 2007.
แหล่งข้อมูลอื่น

เว็บไซต์ทางการ
BBC Radio 1 playlist  ที่ บีบีซีออนไลน์
BBC Radio 1's iPlayer channel  ที่ บีบีซีออนไลน์
แม่แบบ:LastFM music
บีบีซี เรดิโอวัน ที่ยูทูบ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สหรัฐ 
อื่น ๆ:  มิวสิกเบรนซ์ ค่ายเพลง  IdRef
บีบีซีโฟร์

| --- | --- |

ประเทศ: United Kingdom
แบบรายการ
ระบบภาพ: 576i (16:9 SDTV) 1080i (HDTV)
ความเป็นเจ้าของ
เจ้าของ: BBC
ช่องรอง: BBC One BBC Two BBC News BBC Parliament CBBC CBeebies
ประวัติ
เริ่มออกอากาศ: 2 มีนาคม 2002; 22 ปีก่อน (2002-03-02)
แทนที่โดย: BBC Knowledge
ลิงก์
เว็บไซต์: www.bbc.co.uk/bbcfour
ออกอากาศ

ภาคพื้นดิน
Freeview: Channel 9 Channel 106 (HD)
เคเบิลทีวี
Virgin Media: Channel 107 Channel 163 (HD)
Virgin Media Ireland: Channel 117
Ziggo (Netherlands): Channel 64
Kabeltex (Netherlands): Channel 164
WightFibre: Channel 18
ทีวีดาวเทียม
Freesat: Channel 107 (SD/HD) Channel 148 (SD)
Sky (UK): Channel 116 (SD/HD) Channel 211 (SD)
Sky (Ireland): Channel 211
Astra 2E: 10773 H 22000 5/6
Astra 2F: 11023 H 23000 2/3 (HD)
สื่อสตรีมมิง
BBC iPlayer: Watch live (UK only)
TVPlayer: Watch live (UK only)
Horizon Go: Watch live (Ireland only) Watch live (Switzerland only)
 
บีบีซีโฟร์ (อังกฤษ: BBC Four) เป็นช่องโทรทัศน์ช่องที่สี่ของบรรษัทแพร่ภาพกระจายเสียงอังกฤษ (บีบีซี) ในสหราชอาณาจักร โดยเริ่มการแพร่ภาพเมื่อวันที่ 2 มีนาคม ค.ศ. 2002 โดยออกอากาศตั้งแต่เวลา 19.00 น. ถึง 4.00 น. โดยออกอากาศทั้งรายการตลก สารคดี เพลง ภาพยนตร์นานาชาติ และอื่นๆ อีกมากมาย
แหล่งข้อมูลอื่น

BBC Four  ที่ บีบีซีออนไลน์
บีตา-แคโรทีน

| --- | --- |


ชื่อ
IUPAC name β,β-carotene
เลขทะเบียน
เลขทะเบียน CAS: 7235-40-7
3D model (JSmol): รูปภาพแบบโต้ตอบ
ECHA InfoCard: 100.027.851 
เลขอี: E160a (colours)
ผับเคม CID: 5280489
CompTox Dashboard (EPA): DTXSID3020253 
 SMILES CC=2CCCC (C) (C) C=2/C=CC (\C) =C\C=C\C (\C) =C\C=C\C=C (/C) \C=C\C=C (/C) \C=C\C1=C (C) CCCC1 (C) C 
คุณสมบัติ
สูตรเคมี: C40H56
มวลโมเลกุล: 536.87 g/mol   
ลักษณะทางกายภาพ: red-purple solid
ความหนาแน่น: 0.941 ± 0.06 g/cm3
จุดหลอมเหลว: 180-182 °C
ละลายในน้ำ: Insoluble in cold water or hot water. Soluble in diethyl ether, acetone, benzene, chloroform, carbon disulfide. Moderately soluble in petroleium ether, oils.Very slightly soluble in methanol. Soluble in fat solvents
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
บีตา-แคโรทีน (อังกฤษ: β-carotene) เป็นรงควัตถุสีแดง-ส้มเข้มที่พบมากในพืชและผลไม้ เป็นสารประกอบอินทรีย์และในทางเคมีจัดเป็นไฮโดรคาร์บอน หรือให้เจาะจงคือ เทอร์พีนอยด์ (ไอโซพรีนอยด์) ซึ่งสะท้อนว่ามาจากหน่วยไอโซพรีน เบต้าแคโรทีนชีวสังเคราะห์จากเจรานิลเจรานิลไพโรฟอสเฟต (geranylgeranyl pyrophosphate) บีตา-แคโรทีนอยู่ในกลุ่มแคโรทีน ซึ่งเป็นเตตระเทอร์พีน ซึ่งสังเคราะห์ทางชีวเคมีจากแปดหน่วยไอโซพรีนและมี 40 คาร์บอน บีตา-แคโรทีนแตกต่างจากแคโรทีนชนิดอื่น คือ มีวงแหวนบีตาที่ทั้งสองปลายของโมเลกุล การดูดซึมบีตา-แคโรทีนเพิ่มขึ้นหากรับประทานกับไขมัน เพราะแคโรทีนละลายในไขมัน
สำหรับขนาดรับประทานของวิตามินเอเพื่อรักษาสุขภาพโดยทั่วไปคือ 5,000 หน่วยสากล (IU) ซึ่งเทียบเท่ากับเบต้าแคโรทีน 3 มิลลิกรัม และสำหรับปริมาณที่สมเหตุสมผลของบีตา-แคโรทีนที่แนะนำให้รับประทานต่อวันเพื่อรักษาสุขภาพให้แข็งแรงคือ 15 มิลลิกรัม ในขณะที่การรับประทานเพื่อหวังผลในรักษาจะต้องได้รับในปริมาณมากกว่านี้
แหล่งอาหาร

บีตา-แคโรทีนมีในพืชสีเหลืองและสีส้ม และผักที่มีสีเขียว เช่น
แคร์รอต
ฟักทอง
หน่อไม้ฝรั่ง
ข้าวโพดอ่อน
แตงโม
แคนตาลูป
มะละกอสุก
บรอกโคลี
มะระ
ผักบุ้ง
ต้นหอม
ผักคะน้า
ผักตำลึง
ส่วนเหตุที่อาหารบางชนิดมีสีเขียว เป็นเพราะสีของบีตา-แคโรทีนถูกสีเขียวของคลอโรฟิลล์บดบัง
ผลข้างเคียง

บีตา-แคโรทีนนับเป็นสารอาหารที่มีบทบาทสำคัญสำหรับสุขภาพของมนุษย์ อย่างไรก็ตามไม่พบว่ามีรายงานของการขาดบีตา-แคโรทีนเลย แม้ว่าการวิจัยจำนวนมากจะระบุว่า การเสริมด้วยบีตา-แคโรทีนใช้ในคนที่มีอาการขาดวิตามินเอ แต่ก็ยังคงไม่มีข้อมูลแน่ชัดที่แสดงถึงอาการขาดบีตา-แคโรทีน ซึ่งนักวิทยาศาสตร์และนักโภชนาการแนะนำว่าเราควรรับประทานบีตา-แคโรทีนเข้าสู่ร่างกายโดยการบริโภคผักสดและผลไม้สด
สำหรับผลข้างเคียงที่อาจเป็นผลเสียต่อร่างกายจากบีตา-แคโรทีน ขณะนี้ได้พบแล้ว แม้จากการวิจัยพบว่าวิตามินเออาจเป็นพิษได้ถ้ารับประทานในปริมาณที่สูงกว่า 25,000 หน่วยสากล (IU)  ต่อวัน แต่ไม่พบว่าบีตา-แคโรทีนมีความเป็นพิษ เมื่อรับประทานในปริมาณสูง ส่วนการมีปฏิกิริยากับสารอื่นไม่พบรายงานว่ามีปฏิกิริยาของบีตา-แคโรทีนกับยาสมุนไพร รวมทั้งผลิตภัณฑ์อาหารเสริมใดๆ
ดูเพิ่ม

แคโรทีน
บีบีเอ็มจีคอร์ปอเรชัน

| --- | --- |

ประเภท: รัฐวิสาหกิจ
อุตสาหกรรม: วัสดุก่อสร้าง
ก่อตั้ง: ค.ศ. 1996
สำนักงานใหญ่: ปักกิ่ง, ประเทศจีน
พื้นที่ให้บริการ: ประเทศจีน
บุคลากรหลัก: ประธาน: มร.เจี่ยง เว่ยผิง
เว็บไซต์: BBMG Corporation
บีบีเอ็มจีคอร์ปอเรชัน (อังกฤษ: BBMG Corporation; SEHK: 2009, SSE: 601992) หรือชื่อเต็ม เป่ยจิงบิลดิงแมททีเรียลกรุ๊ปคอร์ปอเรชัน (อังกฤษ: Beijing Building Materials Group Corporation) เป็นผู้นำด้านการผลิตปูนซีเมนต์ รวมทั้งเป็นผู้พัฒนาอสังหาริมทรัพย์ ซึ่งมีสำนักงานใหญ่อยู่ที่กรุงปักกิ่ง ประเทศจีน นอกจากนี้ ยังเป็นผู้จำหน่ายวัสดุก่อสร้างที่ใหญ่ที่สุดในกรุงปักกิ่ง, เทียนจิน และมณฑลเหอเป่ย์
บีบีเอ็มจีคอร์ปอเรชันเป็นองค์กรรัฐวิสาหกิจ ร่วมกับบีบีเอ็มจีกรุ๊ปคอมพานีลิมิเต็ดซึ่งเป็นผู้ถือหุ้นใหญ่ในสัดส่วน 45% ของการถือหุ้น (เมื่อปลาย ค.ศ. 2010) บีบีเอ็มจีกรุ๊ปคอมพานีลิมิเต็ดเป็นองค์กรรัฐวิสาหกิจที่ได้รับการดูแลโดยคณะกรรมการบริหารและตรวจสอบสินทรัพย์รัฐวิสาหกิจของรัฐบาลเทศบาลปักกิ่ง
บริษัทนี้ได้ระดมทุนสาธารณะในรูปแบบการเสนอขายหุ้นครั้งแรกให้แก่สาธารณชน และจดทะเบียนในตลาดหลักทรัพย์ฮ่องกงใน ค.ศ. 2009 ด้วยราคาเสนอขายครั้งแรกที่ 6.38 ดอลลาร์ฮ่องกงต่อหุ้น บริษัทนี้ดึงดูดห้านักลงทุนที่สำคัญ ซึ่งได้แก่ ไชน่าอินเวสท์เมนท์คอร์ปอเรชัน, ไชน่าไลฟ์อินซูแรนซ์, กลุ่มการลงทุนธนาคารแห่งประเทศจีน, โอช-ซิฟฟ์เฮดจ์ฟันด์ และโรเบิร์ต คว๊อค แห่งเคอร์รี่กรุ๊ป
แหล่งข้อมูลอื่น

BBMG Corporation เก็บถาวร 2010-03-24 ที่ เวย์แบ็กแมชชีน
Boyfriend แฟนผมเป็นผู้ชาย

| Boyfriend แฟนผมเป็นผู้ชาย |
| --- | --- |

กำกับ: สราวุธ อินทรพรหม
อำนวยการสร้าง: สราวุธ อินทรพรหม
นักแสดงนำ: สิปปวิศว์ เดชะพหุล ณัชพล กวยเงิน  กัญจน์ ศรีวรรณวัฒน์
ผู้จัดจำหน่าย: เดมอน666โปรดักชั่น (Demon666production)
วันฉาย: 13 ตุลาคม พ.ศ. 2559
ประเทศ:  ไทย
ภาษา: ไทย
ข้อมูลจาก IMDb
Boyfriend แฟนผมเป็นผู้ชาย (บอยเฟรนด์ แฟนผมเป็นผู้ชาย) เป็นภาพยนตร์ไทยสร้างจากการ์ตูน Yaoi ฝีมือคนไทยที่เคยโด่งดังเมื่อ 9 ปีก่อน จากเว็บพันทิป.คอม โดยออกฉายเมื่อวันที่ 13 ตุลาคม พ.ศ. 2559 เฉพาะที่ เมเจอร์รัชโยธิน , เอสพลานาด รัชดาภิเษก , โลตัสบางกะปิ , เซ็นทรัลพลาซา อุดรธานี , อีจีวี ขอนแก่น , เซ็นทรัลเฟสติวัล เชียงใหม่ และ เซ็นทรัลพลาซา เชียงใหม่ แอร์พอร์ต นำแสดงโดย โบอิ้ง-สิปปวิศว์ เดชะพหุล, แม็ค-ณัชพล กวยเงิน และ เบสท์-กัญจน์ ศรีวรรณวัฒน์
จากการ์ตูนโด่งดังเมื่อ 9 ปีก่อน “Boyfriend แฟนผมเป็นผู้ชาย” มีผู้ติดตามอ่านกันมากมาย จนได้รับการโหวตให้เป็นกระทู้แนะนำอันดับหนึ่งของเว็บ pantip ทุกตอนที่โพสต์ และยังได้มีผู้ชื่นชอบให้ความสนใจด้วยการแชร์ต่อๆกันในโลกโซเชียลอย่างแพร่หลาย จึงเป็นที่มาและแรงบันดาลใจของผู้กำกับ โน้ต-สราวุธ อินทรพรหม  ที่ได้หยิบนำการ์ตูนเรื่องนี้ขึ้นมาปัดฝุ่น และทำเป็นภาพยนตร์แนวชายรักชาย ตามสไตล์ของตนเอง
เรื่องย่อ

"เต้ย"(แสดงโดย: โบอิ้ง-สิปปวิศว์ เดชะพหุล) เด็กหนุ่มจากเชียงใหม่ ย้ายมาเรียนที่กรุงเทพฯตามลำพัง เขาได้รู้จักกับเด็กหนุ่มเกเรชื่อ "เอก"(แสดงโดย: แม็ค-ณัชพล กวยเงิน) ซึ่งเข้ามาตีสนิทกับเขาด้วยวัตถุประสงค์บางอย่าง จนวันเวลาผ่านไป ได้มีเหตุการณ์ต่างๆเกิดขึ้นกับทั้งสองมากมาย ทำให้ทั้งคู่รู้สึกผูกพันกัน จนกลายเป็นความรัก? แต่ทว่า ความรักของทั้งสองได้ถูกจับตามองโดยเหล่าเพื่อนๆในโรงเรียนทั้งคู่ต่างถูกเพื่อนล้อเลียน กลั่นแกล้ง และเกลียดชัง เต้ยกับเอกจะ ตัดสินใจทำอย่างไรต่อไปกับชีวิต
นักแสดงนำ

สิปปวิศว์ เดชะพหุล รับบทเป็น...เต้ย
คาแรคเตอร์: เต้ย เป็นเด็กที่ขี้เกรงใจคน เป็นคนประเภทที่เวลาไม่พอใจอะไร มักเก็บไว้ในใจเสมอ มักไม่พูดออกมาตรงๆ จนทำให้เรื่องบานปลาย กลายเป็นปัญหา
ณัชพล กวยเงิน รับบทเป็น...เอก
คาแรคเตอร์: เอก เป็นเด็กที่มีนิสัยร่าเริง เอาแต่ใจ ไม่ค่อยแคร์ความรู้สึกของคนอื่น  เป็นคนที่ไม่เคยคิดร้ายอะไรกับใคร เพียงแค่ทำทุกอย่างให้บรรลุเป้าหมาย โดยไม่เคยสนใจถามความรู้สึกของคนอื่นเท่านั้น
กัญจน์ ศรีวรรณวัฒน์ รับบทเป็น...ไมค์
คาแรคเตอร์: ไมค์ เป็นเด็กที่ชอบแกล้งคนอื่น ชอบแหย่เพื่อน ไม่ถึงกับเป็นคนไม่ดี ลึกๆแล้วก็เป็นคนรักเพื่อน แค่เป็นคนที่สนุกที่ได้เห็นคนอื่นมีปฏิกิริยาตื่นเต้นตกใจหรือหวาดกลัว ไปตามแผนที่ตัวเองวางไว้
นักแสดงสมทบ

เอมิกา ดวงจรัส รับบทเป็น...ฝน
พีระภาส จันฤๅชัย รับบทเป็น...ปอนด์
ณัฐวัฒน์ ทองเงิน รับบทเป็น...เกื้อ
อุ้มพล กิติกัมรา รับบทเป็น...ผู้กำกับหนังเกย์
ชรินทร์ บุญยัง รับบทเป็น...ดาราหนังเกย์1
เสือใหญ่ รัชชานนท์ รับบทเป็น...ดาราหนังเกย์2
เคน พัชรกรณ์ รับบทเป็น...ดาราหนังเกย์3
พัศพงศ์ ดวงประสิทธิ์ รับบทเป็น...ครู
บ่วง

| บ่วง |
| --- | --- |
สร้างโดย: ครั้งที่ 1 : ฟิกเกอร์ วัน-ช่อง 3   ครั้งที่ 2 : บรอดคาซท์ ไทย เทเลวิชั่น
แสดงนำ: ครั้งที่ 1  เล็ก ไอศูรย์ พิมพ์ผกา เสียงสมบุญ ปวีณา ชารีฟสกุล  ครั้งที่ 2  อัชชา นามปาน ศิรพันธ์ วัฒนจินดา ศรีริต้า เจนเซ่น
ประเทศแหล่งกำเนิด:  ประเทศไทย
ภาษาต้นฉบับ: 
จำนวนตอน: 2555 : 17 ตอน
การผลิต
ความยาวตอน: 2555 : 135 นาที
ออกอากาศ
สถานีโทรทัศน์: ช่อง 3
ออกอากาศ: พ.ศ. 2535
สถานีโทรทัศน์: ช่อง 3
ออกอากาศ: 11 เมษายน พ.ศ. 2555 – 6 มิถุนายน พ.ศ. 2555
ละครเรื่องก่อนหน้า: รักประกาศิต
ละครเรื่องถัดไป: ภูผาแพรไหม
บ่วง เป็นงานเขียนนวนิยายแนวพีเรียด-ดราม่า-สยองขวัญ ของ จุลลดา ภักดีภูมินทร์ (หม่อมหลวงศรีฟ้า มหาวรรณ) โดยมีการสร้างเป็นละครโทรทัศน์ถึง 2 ครั้ง ในปี พ.ศ. 2535 และ พ.ศ. 2555 โดยออกอากาศทางไทยทีวีสีช่อง 3
บ่วง สร้างเป็นละครโทรทัศน์ 2 ครั้ง โดยครั้งแรกฉายทางช่อง 3 สร้างโดย ฟิกเกอร์ วัน กำกับการแสดงโดย สุพล วิเชียรฉาย ในปี พ.ศ. 2535–2536 นำแสดงโดย เล็ก ไอศูรย์, ปวีณา ชารีฟสกุล, พิมพ์ผกา เสียงสมบุญ  และครั้งที่ 2 ฉายทางช่อง 3 ในปี พ.ศ. 2555 สร้างโดย บรอดคาซท์ ไทย เทเลวิชั่น กำกับการแสดงโดย ภวัต พนังคศิริ นำแสดงโดย พัชฏะ นามปาน, ศรีริต้า เจนเซ่น, ศิรพันธ์ วัฒนจินดา, ธนวรรธน์ วรรธนะภูติ, เอสเธอร์ สุปรีย์ลีลา, สุคนธวา เกิดนิมิตร, ชไมพร จตุรภุช, พิศมัย วิไลศักดิ์
นักแสดง

| ปี | พ> ศ. 2535 | พ> ศ. 2555 |
| --- | --- | --- |
สถานีออกอากาศ: ช่อง 3
| ผู้จัดละคร | ฟิกเกอร์ วัน | บรอดคาซท์ ไทย เทเลวิชั่น |
| บทโทรทัศน์ | สุพล วิเชียรฉาย | นันทวรรณ รุ่งวงศ์พาณิชย์ |
| ผู้กำกับการแสดง | สุพล วิเชียรฉาย | ภวัต พนังคศิริ |
| ศามน (มน)  เจ้าราชภาคินัย (เจ้าน้อย) (2535)  หลวงภักดีบทมาลย์ (คุณหลวง) (2555) | เล็ก ไอศูรย์ | อัชชา นามปาน |
| บัวแปง (2535)   แพง (2555) | พิมพ์ผกา เสียงสมบุญ | ศิรพันธ์ วัฒนจินดา |
| รัมภา (ภา)   เจ้ากุยแก้ว (2535)   ชื่นกลิ่น (ชื่น) (2555) | ปวีณา ชารีฟสกุล | ศรีริต้า เจนเซ่น |
| อนุกูล (นุ)   นายกล้า (2555) | ชินวิทย์ รุจิโกศัย | ธนวรรธน์ วรรธนะภูติ |
| พัชนี (พัช)   บัวสวรรค์ (2555) | ชุลีพร ดวงรัตนตรัย | เอสเธอร์ สุปรีย์ลีลา |
| เจ้าแม่หม่อน (2535)   คุณหญิงอบเชย (2555) | มารศรี อิศรางกูร ณ อยุธยา | ชไมพร จตุรภุช |
| เดือนแรม (เดือน) | ชนาภา นุตาคม | สุคนธวา เกิดนิมิตร |
| เพ็ญ | พิมพ์พรรณ บูรณะพิมพ์ | พิศมัย วิไลศักดิ์ |
| ลุงช่วง | วิสรรค์ ฉัตรรังสิกุล | เผ่าทอง ทองเจือ |
| วรรณศิกา (วรรณ) | อรสา พรหมประทาน | ปาจรีย์ ณ นคร |
| ศศิ (ศิ) | สุนทรี เวชานนท์ | มยุริญ ผ่องผุดพันธ์ |
| บุญสืบ | ไพที ศรีสุข | ธงธง มกจ๊ก |
| นางบัวพึ่ง (2535)   นางพึ่ง (2555) | มาเรียม คำเมือง | พิมพ์ผกา เสียงสมบุญ |
| ตาหล้า | ส. อาสนจินดา | ชุมพร เทพพิทักษ์ |
| ยายคำ | รัตนาภรณ์ อินทรกำแหง | พิมพ์แข กุญชร ณ อยุธยา |
| ศรุท (รัตตี้) | สิงห์ มีพันธุ์ | ภัทรกร ประเสริฐเศรษฐ์ |
| ศรัย (ไลล่า) | บรูไน จิรานุวัฒน์ | ชินารดี อนุพงษ์ภิชาติ |
| ป้าผาด | ชูศรี มีสมมนต์ | - |
| คุณหญิงเนื่อง (แม่ของคุณพระภักดีบทมาลย์) | - | รัชนี ศิระเลิศ |
| เสด็จพระองค์หญิง | - | พนารัตน์ บุนนาค |
| แพง (วัยเด็ก) | - | ชาร์เลท วาศิตา แฮเมเนา |
| ทองดี (ดีดี้) | กุณกนิช คุ้มครอง | แอน เนเจอร์กิ๊ฟ |
แหล่งข้อมูลอื่น

บ่วง (2555) ที่สยามโซน
บีกินส์ (อัลบั้มบิ๊กแอส)

บีกินส์ (อังกฤษ: Begins) เป็นสตูดิโออัลบั้มชุดที่ 5 ของวงร็อค บิ๊กแอส และเป็นสตูดิโออัลบั้มชุดที่ 2 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล เป็นผู้อำนวยการสร้าง เพลงที่มีชื่อเสียงจากอัลบั้มนี้ อาทิเช่น ข้าน้อยสมควรตาย, พรหมลิขิต, คนหลงทาง เป็นต้น อัลบั้มนี้ ออกจำหน่ายในวันที่ 7 พฤศจิกายน พ.ศ. 2549
เนื้อหาของเพลงในอัลบั้ม

อัลบั้มนี้สื่อถึงการเริ่มต้นใหม่บนเส้นทางสายดนตรีอีกครั้งของบิ๊กแอส หลังจากผ่านพ้นอุปสรรคขวากหนามที่เคยเกิดขึ้น ดังนั้น 10 เพลงในอัลบั้มนี้จึงเต็มไปด้วยเพลงที่มีความหมายในแง่ดี ให้กำลังใจ อีกทั้งยังพูดถึงความจริงของสังคมว่าเราแข่งกันไปเพื่ออะไร ทำร้ายกันเหยียบกันไปเพื่ออะไร
เพลงเปิดตัวอัลบั้มนี้ คือ "ปลุกใจเสือป่า" จากผลงานการแต่งเนื้อร้องของกบ มือกลอง เป็นเพลงปลุกใจด้วยเนื้อหาที่หนักแน่นและเร้าใจ บอกแก่ผู้ที่กำลังท้อแท้ให้ลุกขึ้นมาสู้เพื่อเอาชนะอุปสรรค ส่วนเพลงต่อมา "ข้าน้อยสมควรตาย" ยังคงเป็นเพลงเนื้อหาแรง ๆ ในแนว บิ๊กแอส
นอกจากนี้ ยังมีเพลงช้าน่าฟัง อาทิเช่น "คนหลงทาง" กับความหมายของรักในอีกแง่มุม ของคนที่พร้อมจะเสียสละความรักนี้ไปให้กับคนอื่นที่เพียบพร้อมมากกว่าตัวเอง และ "พรหมลิขิต" เพลงที่มีเนื้อหาสื่อถึงความรักที่ถูกกำหนดเอาไว้แล้ว ท่ามกลางคนที่มีอยู่เป็นล้าน ๆ คน จึงทำให้คนสองคนมาเจอกันและพบรักกันได้
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "ปลุกใจเสือป่า" | ขจรเดช พรมรักษา | 3:41 |
| 2. | "ข้าน้อยสมควรตาย" | ขจรเดช พรมรักษา | 3:53 |
| 3. | "สัตว์โลกย่อมเป็นไปตามกรรม" | ขจรเดช พรมรักษา | 3:56 |
| 4. | "อะไรกันนักกันหนา" | ขจรเดช พรมรักษา | 4:16 |
| 5. | "พรหมลิขิต (เพลงประกอบละคร คมฅน)" | ขจรเดช พรมรักษา | 4:14 |
| 6. | "Begins" | ขจรเดช พรมรักษา | 6:12 |
| 7. | "คนหลงทาง" | ขจรเดช พรมรักษา | 3:35 |
| 8. | "ความหวังโง่ๆ" | ขจรเดช พรมรักษา | 5:23 |
| 9. | "จุดสูงสุด" | ขจรเดช พรมรักษา | 4:25 |
| 10. | "สิ่งกีดขวาง" | ขจรเดช พรมรักษา | 4:21 |
บุคคลที่เกี่ยวข้อง

เอกรัตน์ วงศ์ฉลาด
พูนศักดิ์ จตุระบุล
อภิชาติ พรมรักษา
พงศ์พันธ์ พลสิทธิ์
ขจรเดช พรมรักษา
ดูเพิ่ม

เซเว่น
เลิฟ
อีพีแดนเนรมิต
จีนี่เรคอร์ดส
แหล่งข้อมูลอื่น

ข้อมูลอัลบั้ม
เพลงในอัลบั้ม Begins - BIG ASS เก็บถาวร 2014-06-22 ที่ เวย์แบ็กแมชชีน
บิล เวิร์ซ

ผู้ผลิตวิดีโอและนักดนตรีชาวอเมริกัน
นักดนตรี
บิล เวิร์ซ (อังกฤษ: Bill Wurtz; ตามแบบตัวพิมพ์เล็กเป็น bill wurtz หรือ billwurtz) เป็นนักร้อง-นักเขียนเพลงชาวสหรัฐ และผู้ผลิตวิดีโอออนไลน์ที่มีฐานในนิวยอร์ก เขาเป็นที่รู้จักจากดนตรี มุขตลก และโครงสร้างการบรรยายคู่กับการร้องเพลงกับภาพแบบเหนือจริง
โปรเจกต์และวิดีโอที่สำคัญ > วิดีโอไวน์

ในตอนแรก เวิร์ซเป็นที่รู้จักจากแพลตฟอร์มวิดีโอออนไลน์ไวน์ โดยได้รับผู้ติดตามใน ค.ศ. 2014 ผ่านการถ่ายวิดีโอสั้น ๆ ที่เคยโพสต์ไว้ในเว็บไซต์และตัดต่อให้เข้ากับวิดีโอ 6 วินาทีของไวน์ ก่อนจะย้ายเข้ายูทูบโดยสมบูรณ์ เวิร์ซอัปโหลดวิดีโอลงในไวน์เกือบทุกวัน ใน ค.ศ. 2015 เขาได้รับความสนใจในระยะแรกกับวิดีโอสั้น "Shaving My Piano" ซึ่งถูกกล่าวถึงโดยย่อในเดอะเวิร์จ ณ วันที่ 11 เมษายน ค.ศ. 2016 ในงานชอร์ตีอะวอร์ดครั้งที่ 8 เวิร์ซชนะรางวัลชอร์ตีอะวอร์ดในสาขา "Tech & Innovation: Weird" ด้วยวิดีโอ "I'm Still a Piece of Garbage" ตอนเขาไปรับรางวัล เขาเดินไปพูดแค่คำว่า "ขอบคุณ" แล้วลงจากเวทีทันที
โปรเจกต์และวิดีโอที่สำคัญ > ฮิสทรีออฟเจแปน

นอกจากไวน์แล้ว เวิร์ซได้รับความนิยมมากกว่าเดิมจากวิดีโอความยาว 9 นาทีในยูทูบ ฮิสทรีออฟเจแปน (History of Japan) ใน ค.ศ. 2016 ที่กล่าวถึงบทสรุปของประวัติศาสตร์ญี่ปุ่น วิดีโอนี้กล่าวถึงประวัติศาสตร์ของประเทศ ดังนี้: "ศาสนาพุทธ, ปัญหาภายใน, เป็นพันธมิตรกับอังกฤษ, สงครามโลกครั้งที่หนึ่งและสอง, การทิ้งระเบิดนิวเคลียร์ และปาฏิหาริย์เศรษฐกิจหลังสงคราม" วิดีโอนี้กลายเป็นกระแสในสื่อสังคมหลังเผยแพร่ในวันที่ 2 กุมภาพันธ์ ค.ศ. 2016 และในวันที่ 8 ของเดือนเดียวกัน มีผู้เข้าชมวิดีโอมากกว่า 4 ล้านคน โดยได้รับความสนใจจากทัมเบลอร์ และเรดดิต ในเดือนเมษายน ค.ศ. 2021 วิดีโอนี้มีผู้ชมมากกว่า 65 ล้านครั้ง German Lopez นักเขียนจากเว็บไซต์ข่าวว็อกซ์กล่าวถึงวิดีโอนี้ว่า "แปลก", "ดูดี – และค่อนข้างตลก" ถึงกระนั้น เธอวิจารณ์ถึงการไม่พูดถึงอาชญากรรมสงครามญี่ปุ่นต่อชาวเกาหลีและจีนในคริสต์ศตวรรษที่ 20 โดยเฉพาะการสังหารหมู่ที่หนานจิงและการใช้นางบำเรอชาวเกาหลี เวิร์ซตอบความเห็นนี้ว่า ให้ผู้ใช้ไปดูวิดีโอเกี่ยวกับเรื่องนี้ที่ช่องอื่นแทน
โปรเจกต์และวิดีโอที่สำคัญ > ฮิสทรีออฟดิเอนไทร์เวิล์ด, ไอเกส

| วิดีโอหลายคลิปจากแหล่งข้อมูลภายนอก |
| --- | --- |
 History of Japan, YouTube video or download
 History of the Entire World, I Guess, YouTube video or download
เวิร์ซยังเป็นที่รู้จักจากวิดีโอความยาว 20 นาที ฮิสทรีออฟดิเอนไทร์เวิล์ด, ไอเกส (History of the Entire World, I Guess) ที่อัปโหลดในวันที่ 10 พฤษภาคม ค.ศ. 2017 โดยใช้เวลาผลิต 11 เดือน ซึ่งรวมเวลาค้นคว้าเกือบ 3 เดือน – วิดีโอนี้กล่าวถึงหัวข้อธรรมชาติวิทยาและอารยธรรมมนุษย์ตั้งแต่บิกแบงถึงอนาคตอันใกล้
ฮิสทรีออฟดิเอนไทร์เวิล์ด, ไอเกส อยู่ในยอดเทรนด์ยูทูบตั้งแต่วันที่เผยแพร่ ได้ผู้ชม 3.2 ล้านคนในวันแรก และบนเรดดิต มันกลายเป็นลิงก์วิดีโอที่มีผู้กดอัปโหวดมากที่สุดตลอดกาล มันกลายเป็นอินเทอร์เน็ตมีม และติดเทรนด์อันดับ 8 จาก 10 อันดับของยูทูบในปีนั้น ข้อมูลเมื่อ มีนาคม 2021 มีผู้เข้าชมมากกว่า 117 ล้านคน German Lopez นักเขียนจากเว็บไซต์ข่าวว็อกซ์ ยกย่องวิดีโอที่ไม่ได้เน้นโฟกัสอย่างหนักกับประวัติศาสตร์สหรัฐและตะวันตกอย่างเดียว และประสบความสำเร็จในการครอบคลุมพื้นที่อื่นตามประวัติศาสตร์โลก ซึ่งเป็นสิ่งที่โรงเรียนในสหรัฐละเลย เช่น อำนาจของจีน, เปอร์เซีย และอินเดีย ใน ค.ศ. 2020 ธริลลิสต์ จัดให้วิดีโอนี้อยู่ในอันดับ 40 จากรายชื่อวิดีโอที่ยอดเยี่ยมตลอดกาลของตน
โปรเจกต์และวิดีโอที่สำคัญ > มิวสิกวิดีโอ

หลังผลิตวิดีโอประวัติศาสตร์แล้ว เวิร์ซหันไปทำมิวสิกวิดีโอต่อ ในช่วงวันที่ 21 สิงหาคมถึง 25 ธันวาคม ค.ศ. 2018 เขาเผยแพร่มิวสิกวิดีโอและเพลงใหม่ทุก ๆ สองสัปดาห์ รวมแล้วได้ 9 วิดีโอ
รูปแบบ

เวิร์ซได้พัฒนาวิดีโอรูปแบบเหนือจริงทั้งด้านดนตรีและแอนิเมชัน
รูปแบบ > ดนตรี

มีการจัดดนตรีของเวิร์ซเป็นแจ๊ส-ป็อป ที่มีส่วนของดนตรีโล-ไฟ, สมูทแจ๊ส, ฟังก์ และอีซีลีเซ็นนิง ถึงกระนั้น เวิร์ซปฏิเสธการจัดหมวดหมู่ และไม่นอมรับตนเองว่าเป็นนักดนตรีแจ๊ส ในภาพรวม ดนตรีของเขามักมีความละเหี่ย, การไม่เคารพตนเอง และ "เส้นบาง ๆ ระหว่างคำประชด, การล้อเลียน และความซื่อสัตย์"
เวิร์ซเริ่มเล่นดนตรีตั้งแต่วัยเด็ก และใช้โปรแกรมตัดต่อดนตรีหลายอัน เช่นการาจแบนด์ใน ค.ศ. 2009 ถึง 2010 และลอจิกเอกซ์เพรส 9 จนถึง ค.ศ. 2016
รูปแบบ > วิดีโอ

วิดีโอของเวิร์ซมักออกในแนวโล-ไฟ, สุนทรียะแบบนีออน และถูกกล่าวถึงเป็นศิลปินเหนือจริง และประสาทหลอน
รางวัล

| ปี | รางวัล | หมวดหมู่ | เข้าชิง | ผล |
| --- | --- | --- | --- | --- |
| 2016 | ชอร์ตีอะวอร์ด | Tech & Innovation: Best in Weird | บิล เวิร์ซ | ชนะ |
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI 
ศิลปิน:  มิวสิกเบรนซ์
บีมออฟไลต์

บีมออฟไลต์ (อังกฤษ: Beam of Light) เป็นสตูดิโออัลบั้มชุดที่ 2 ของวงดนตรีร็อกชาวญี่ปุ่น วันโอเคร็อก ออกจำหน่ายเมื่อวันที่ 28 พฤษภาคม ค.ศ. 2008 อัลบั้มนี้ติดชาร์ตประจำสัปดาห์ของออริคอนด้วยอันดับที่ 17 และคงอยู่ในชาร์ตนาน 6 สัปดาห์
| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
ออลมิวสิก:
รายการเพลง

| ลำดับ | ชื่อเพลง | เนื้อเพลง | ทำนอง | ยาว |
| --- | --- | --- | --- | --- |
| 1. | "Hitsuzen Maker" (必然メーカー) | Taka | Taka Toru | 3:30 |
| 2. | "Melody Line no Shibouritsu" (Melody Lineの死亡率 Melody Line of Mortality Rate) | Toru | Taka Toru | 3:44 |
| 3. | "100% (One Hundred Percent)" | Taka | Taka Toru | 3:06 |
| 4. | "Abduction-Interlude" | Taka | Alex | 1:45 |
| 5. | "Sansan Dama" | Taka | Taka | 3:58 |
| 6. | "Koubou" (光芒 Light Beam) | Taka | Taka | 3:28 |
| 7. | "Crazy Botch" | Taka | Taka Toru Alex | 3:54 |
| 8. | "Yap" | Taka | Taka | 2:46 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 26:12 |